***Zmluva o poskytovaní údajov a zabezpečení vykazovania transakcií***

(ďalej len „**Zmluva**“)

**medzi:**

Obchodné meno: **SPX, s.r.o.**

Sídlo: Pri Rajčianke 4B, 010 47 Žilina, SR

IČO: 36427012

DIČ: 2021971699

IČ DPH: SK2021971699

Zastúpená: **Ing. Miroslav Chlebiš**, konateľ

 **Ing. Roman Zelník**, konateľ

Bankové spojenie: VÚB, a.s. Žilina

Bežný účet: SK53 0200 0000 0019 2648 8251

Referencia: 0815

LEI kód: 097900BFDY0000023584

MIC kód: SPXE

Spoločnosť je zapísaná v Obchodnom registri Okresného súdu Žilina, oddiel Sro, vložka č. 15856/L

(ďalej len „**SPX**“)

**a**

Obchodné meno: XXX

Zastúpená:

Bankové spojenie:

Číslo účtu:

SWIFT/BIC/IBAN: LEI kód:

ACER kód:

Spoločnosť je zapísaná v Obchodnom registri Spoločnosť je zapísaná v obchodnom registri Okresného súdu

(ďalej len „**XXX**“)

(ďalej spoločne aj ako „**Zmluvné strany**“)

* **Článok 1**

**Preambula**

* SPX je poskytovateľom informačných a sprostredkovateľských služieb pri obchodovaní elektrickej energie prostredníctvom obchodnej platformy SPX.
* SPX a XXX dňa [●dátum] uzatvorili Zmluvu o poskytovaní služieb internetového portálu SPX.
* Táto Zmluva sa riadi najmä Nariadením Európskeho parlamentu a Rady (EÚ) č. 1227/2011 z 25. októbra 2011 o integrite a transparentnosti veľkoobchodného trhu s energiou („**Nariadenie REMIT**“) a Vykonávacím nariadením Komisie (EÚ) č. 1348/2014 o oznamovaní údajov, ktorým sa vykonáva článok 8 ods. 2 a 6 nariadenia Európskeho parlamentu a Rady (EÚ) č. 1227/2011 o integrite a transparentnosti veľkoobchodného trhu s energiou („**Vykonávacie nariadenie REMIT**“) a ďalej ustanoveniami Zákona č. 513/1991 Z.z. Obchodný zákonník v znení neskorších predpisov (ďalej len „Obchodný zákonník“), príslušnými vyhláškami, platnými Rozhodnutiami ÚRSO a zákonom č. 222/2004 Z.z. o dani z pridanej hodnoty v znení neskorších predpisov (ďalej len „Zákon o DPH“).
* Terminológia a odborné pojmy používané v tejto Zmluve vychádzajú z Nariadenia REMIT a Vykonávacieho nariadenia REMIT.
* **Článok 2**

**Predmet Zmluvy**

* Predmetom tejto Zmluvy je služba SPX vyplývajúca z povinnosti vykazovania zadaných pokynov na obchodovanie a zrealizovaných transakcií na obchodnej platforme SPX, za účelom plnenia si povinnosti voči Agentúre pre spoluprácu regulačných orgánov v oblasti energetiky (ďalej len „ACER“) v zmysle Nariadenia REMIT a Vykonávacieho nariadenia REMIT (ďalej len „Služba sprostredkovania“) a stanovenie podmienok využitia Služby sprostredkovania.
* XXX má na základe tejto Zmluvy právo na poskytovanie Služby sprostredkovania prostredníctvom „SPX“ do ACERu.
* SPX bude poskytovať XXX Službu sprostredkovania bezplatne.

* **Článok 3**

**Práva a povinnosti zmluvných strán - podmienky poskytovania údajov**

* „SPX“ sa touto Zmluvou zaväzuje poskytovať „XXX“ Službu sprostredkovania a zasielať „XXX“ potvrdenia o odoslaní údajov do ACERu.
* SPX na základe tejto Zmluvy bude odovzdávať prostredníctvom automatizovaného rozhrania svojmu RRM, ktorým je spoločnosť OKTE, a.s. (ďalej len „OKTE“) súbory obsahujúce údaje o zadaných pokynov na obchodovanie a zrealizovaných transakciách SPP na obchodnom portáli SPX, pričom každý súbor bude obsahovať údaje vždy len o jednej transakcii (ďalej len „Súbor“), vo formáte XML, ktorý je zverejnený na webovom sídle RRM OKTE a podpísaný platným certifikátom v súlade s bodom 3 tohto článku Zmluvy.
* SPX bude povinný si zriadiť v OKTE zabezpečený prístup do systému RRM OKTE a používať platný certifikát vystavený akceptovanou certifikačnou autoritou, ktorých zoznam je uverejnený na webovom sídle OKTE. Zabezpečený prístup do systému RRM OKTE bude SPX povinný používať v súlade s Pravidlami IS OKTE.
* XXX zodpovedá za správnosť údajov v zadaných pokynov na obchodovanie a zrealizovaných transakciách XXX na obchodnom portáli SPX. V prípade zadania nesprávnych údajov XXX nesie zodpovednosť za škodu tým spôsobenú. SPX a jeho RRM budú realizovať len formálnu kontrolu Súboru (validácia voči schéme ACERu), následne Súbor, ktorý vyhovel formálnej kontrole, uloží a odovzdá do ACERu.
* SPX zodpovedá za vzťah voči subjektom, za ktoré bude v zmysle Vykonávacieho nariadenia REMIT reportovať pokyny na obchodovanie a transakčné dáta.
* SPX je zodpovedný za doručenie Súborov, podpísaných certifikátom svojho RRM, t.j. OKTE a zašifrovaných PGP kľúčom do ACERu, za zaistenie ich dôvernosti a za informovanie XXX o úspešnosti prenosu Súborov.
* Uzávierka Súborov XXX je denne o 13:00:00 hod. SPX zabezpečí odoslanie Súborov, prijatých do uzávierky príjmu, do ACERu v ten istý deň, kedy boli prijaté. U Súborov XXX, prijatých po uzávierke príjmu, „SPX“ zabezpečí odoslanie do ACERu v nasledujúci deň po prijatí Súborov.
* Ak SPX nebude schopný včas poskytnúť OKTE Súbory za účelom splnenia Služby sprostredkovania, zaväzuje sa bez zbytočného odkladu informovať o tom XXX, ktorý bude oprávnený delegovať splnenie povinnosti reportovania vo vzťahu k Súborom na iný RRM.
* Zmluvné strany sa zaväzujú navzájom si poskytnúť primeranú súčinnosť pri plnení žiadostí a výziev ACERu a/alebo Úradu pre reguláciu sieťových odvetví v súvislosti s poskytnutím ďalších informácií týkajúcich sa Súborov alebo Služby sprostredkovania.
* SPX je povinný bezodkladne informovať XXX o chybách v Súboroch, ktoré boli reportované do ARIS-u, ak je to podľa uváženia SPX potrebné pre nápravu takej chyby. Zmluvné strany podniknú primerané kroky za účelom odstránenia chýb v Súboroch reportovaných do ARIS-u a reportovania správnych a úplných údajov.
* **Článok 4**

**Predchádzanie škodám, náhrada škody,**

**okolnosti vylučujúce zodpovednosť a riešenie sporov**

* Predchádzanie škodám, náhrada škody a okolnosti vylučujúce zodpovednosť sa riadia príslušnými ustanoveniami Obchodného zákonníka a Obchodnými podmienkami spoločnosti SPX.
* **Článok 5**

**Komunikácia**

* Komunikácia medzi XXX a SPX prebieha písomne alebo elektronickou formou, pričom všetky uvedené postupy sú podrobne popísané v Obchodných podmienkach SPX.
* Zamestnanci oboch Zmluvných strán poverení komunikáciou uvedení v Prílohe č. 2 tejto Zmluvy sú oprávnení pri plnení v rámci tejto Zmluvy viesť spoločné rokovania, týkajúce sa predmetu, termínov a ostatných podmienok súvisiacich s plnením tejto Zmluvy. Ak zo záverov takýchto rokovaní vyplynú námety na zmenu tejto Zmluvy, potom ide o návrh na zmenu tejto Zmluvy. Zamestnanci poverení komunikáciou oboch Zmluvných strán nie sú oprávnení uzatvárať, meniť ani rušiť túto Zmluvu, pokiaľ sa nepreukáže platným oprávnením k takémuto úkonu.
* V prípade spoločných rokovaní musia byť platné závery obsiahnuté v zápise z týchto rokovaní podpísané všetkými zúčastnenými stranami. Zápis musí byť následne odovzdaný zúčastneným stranám.
* Obe Zmluvné strany sú oprávnené nahrávať telefónne hovory realizované medzi zamestnancami poverenými komunikáciou za účelom overenia správnosti, úplnosti a včasného poskytnutia Služby sprostredkovania. SPX súhlasí s tým, aby tieto nahrávky telefónnych hovorov medzi XXX a SPX, ktoré realizuje a archivuje XXX, slúžili v prípade potreby ako rozhodujúci hlasový záznam, ktorý Zmluvné strany považujú za východiskový zdroj informácií pre dôkazové konanie a za jeden z dôkazných prostriedkov v prípadných sporoch týkajúcich sa Služby sprostredkovania. SPX je oprávnený postupovať obdobným spôsobom podľa ustanovení tohto bodu.
* **Článok 6**

**Dôvernosť**

* Táto Zmluva, všetky v nej obsiahnuté informácie, ako aj všetky informácie, ktoré si Zmluvné strany vymenili a poskytli v súvislosti s touto Zmluvou, vrátane Súborov, sú dôvernými informáciami. Obe Zmluvné strany sa vzájomne zaväzujú, že budú chrániť a utajovať pred tretími osobami dôverné informácie. Žiadna zo Zmluvných strán bez písomného súhlasu druhej zmluvnej strany neposkytne informácie o plnení tejto Zmluvy tretej osobe, a to ani v čiastočnom rozsahu. Ustanovenia tohto článku sa nevzťahujú na informačnú povinnosť vyplývajúcu zo všeobecne záväzných právnych predpisov, členstva v EÚ, informácie podávané bankám, daňovým, právnym poradcom, audítorom a dozorným orgánom Zmluvných strán.
* Ustanovenia o ochrane informácií, náhrade škody a riešení sporov zostávajú v platnosti ešte tri roky po skončení účinnosti tejto Zmluvy.
* **Článok 6**

**Platnosť a účinnosť Zmluvy**

Táto Zmluva sa uzatvára na dobu neurčitú odo dňa nadobudnutia účinnosti tejto Zmluvy. Zmluva nadobúda platnosť dňom podpisu oboma Zmluvnými stranami a účinnosť doručením Zmluvy podpísanej osobami oprávnenými v súlade s Obchodným zákonníkom konať za XXX. Táto Zmluva môže byť ukončená:

* písomnou dohodou oboch Zmluvných strán,
* písomnou výpoveďou jednej zmluvnej strany. Výpovedná lehota je 30 kalendárnych dní a začína plynúť odo dňa doručenia výpovede druhej Zmluvnej strane. Výpoveď musí byť urobená písomne, musí byť zaslaná doporučeným listom druhej Zmluvnej strane na adresu jej sídla.
* písomným odstúpením od tejto Zmluvy z dôvodov podstatného porušenia povinností vyplývajúcich z tejto Zmluvy, resp. z dôvodov, pre ktoré pripúšťa odstúpenie od zmluvy Obchodný zákonník. Odstúpenie oprávnenej Zmluvnej strany od tejto Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane na adresu jej sídla,
* na základe skutočností vyplývajúcich z príslušných právnych predpisov.
* Odstúpenie od tejto Zmluvy je účinné dňom jej doručenia druhej Zmluvnej strane na adresu jej sídla doporučenou poštou alebo kuriérom. V prípade, ak druhá Zmluvná strana odmietne prevziať doručovanú písomnosť, považuje sa písomnosť za doručenú dňom jej odmietnutia, potvrdeného zamestnancom druhej Zmluvnej strany alebo osobou splnomocnenou druhou Zmluvnou stranou, alebo doručovateľom. V prípade, ak písomnosť nie je možné doručiť na adresu sídla druhej Zmluvnej strany uvedenú v záhlaví tejto Zmluvy alebo na adresu, ktorá bola zmluvnej strane oznámená zo strany druhej Zmluvnej strany ako adresa na doručovanie, za deň doručenia sa považuje deň márneho pokusu o doručenie písomnosti potvrdené doručovateľom. V ostatných prípadoch sa písomnosť považuje za doručenú v deň nasledujúci po dni jej odoslania.
* **Článok 7**

**Záverečné ustanovenia**

* Ak táto Zmluva neurčuje inak, možno ju meniť a dopĺňať iba vzostupne číslovanými písomnými dodatkami, podpísanými pre tento účel oprávnenými zástupcami Zmluvných strán.
* Zmluvné strany sa zaväzujú bez zbytočného odkladu písomne informovať druhú zmluvnú stranu o prípadnej zmene svojho obchodného mena, právnej formy, sídla, IČO, DIČ, oprávnených zástupcov, bankového spojenia a čísla účtu, na ktorý majú byť poukázané platby a iných skutočnostiach významných pre riadne plnenie tejto Zmluvy.
* Neoddeliteľnou súčasťou tejto Zmluvy sú nasledujúce prílohy:
* Príloha č. 1 – Obchodné podmienky spoločnosti SPX s.r.o.,
* Príloha č. 2 - Zamestnanci poverení komunikáciou.
* Pri zmene údajov uvedených v Prílohe č.2 tejto Zmluvy príslušná zmluvná strana, u ktorej zmena nastala, bezodkladne túto zmenu oznámi druhej zmluvnej strane doporučeným listom. V tomto prípade nie je nutný dodatok k tejto Zmluve.
* Zmluvné strany sa dohodli, že bez predchádzajúceho písomného súhlasu druhej Zmluvnej strany nie je možné postúpiť akúkoľvek pohľadávku z tejto Zmluvy voči druhej Zmluvnej strane.
* Ak niektoré ustanovenia tejto Zmluvy budú prekonané novou právnou úpravou alebo zmenou Obchodných podmienok spoločnosti SPX s.r.o., zaväzujú sa Zmluvné strany dotknuté ustanovenia tejto Zmluvy nahradiť novým ustanovením, ktoré bude zohľadňovať novú právnu úpravu tak, aby sa najviac priblížilo účelu, ktoré mali Zmluvné strany na mysli pri uzatváraní tejto Zmluvy. V prípade, že dôjde k rozsiahlym legislatívnym zmenám právneho poriadku Slovenskej republiky, ktoré by mali značný dopad na ustanovenia Zmluvy a bolo by komplikovanejšie vzťahy upravené touto Zmluvou upraviť prostredníctvom dodatkov ako uzatvoriť novú zmluvu, je oprávnená ktorákoľvek zo zmluvných strán okamžite odstúpiť od Zmluvy a odmietajúca strana nemá nárok na žiadnu kompenzáciu, náhradu škody alebo inú platbu, ktorú by inak mohla od strany, ktorá od Zmluvy odstúpila, požadovať.
* Pokiaľ by niektoré z ustanovení tejto Zmluvy bolo, alebo sa stalo neúčinným, neplatným, nezákonným alebo nevykonateľným (ďalej aj ako “chyba pôvodného ustanovenia”), nebude tým dotknutá, ani obmedzená platnosť, účinnosť a vykonateľnosť ostatných ustanovení tejto Zmluvy. Zmluvné strany sa zaväzujú, že takto dotknuté ustanovenia Zmluvy nahradia novým ustanovením, ktoré netrpí chybou pôvodného ustanovenia a v čo najvyššej možnej miere zodpovedá duchu a účelu úpravy práv a povinností, obsiahnutých v zrušenom ustanovení.
* V prípade nutnosti zmeny SPX z technických príčin (najmä tých, ktoré majú vplyv na technický chod obchodného portálu SPX), SPX trhu bezodkladne túto zmenu oznámi „XXX“ e-mailom doručeným na adresu uvedenú v Prílohe č. 2. V tomto prípade nie je nutný dodatok k tejto Zmluve.
* Vzťahy touto Zmluvou výslovne neupravené sa budú prednostne riadiť platnými právnymi predpismi Slovenskej republiky, najmä Obchodným zákonníkom, príslušnými vyhláškami a nariadeniami vlády a Obchodnými podmienkami spoločnosti SPX s.r.o. a Nariadením REMIT a Vykonávacím nariadením REMIT.
* Táto Zmluva je vyhotovená v štyroch rovnopisoch v slovenskom jazyku, po dvoch rovnopisoch pre každú zmluvnú stranu. Text v inom ako slovenskom jazyku musí byť zhodný s textom v slovenskom jazyku. Oficiálna komunikácia vo vzťahu k tejto Zmluve sa uskutočňuje v slovenskom jazyku. V prípade sporu je rozhodujúci text tejto Zmluvy v slovenskom jazyku.
* Zmluvné strany vyhlasujú, že Zmluva nebola uzavretá v tiesni ani za nápadne nevýhodných podmienok a predstavuje prejav ich vôle, ktorý je urobený slobodne, vážne, určite a zrozumiteľne, a ktorý nie je urobený v omyle a svojím obsahom alebo účelom neodporuje alebo neobchádza zákon. Ďalej Zmluvné strany vyhlasujú, že ich zmluvná voľnosť nie je žiadnym spôsobom obmedzená, sú spôsobilé na uzatvorenie tejto Zmluvy a jej plnenie je možné, sú oboznámené s jej obsahom a bez výhrad s ním súhlasia, na znak čoho k tejto Zmluve pripájajú svoje podpisy.

Dátum:

.................................................. ..................................................

**SPX, s.r.o. SPX, s.r.o.**

**Ing. Miroslav Chlebiš Ing. Roman Zelník**

konateľ konateľ

Dátum:

.................................................. ..................................................